ΔΗΛΩΣΕΙΣ ΜΑΘΗΜΑΤΩΝ ΕΑΡΙΝΟΥ ΕΞΑΜΗΝΟΥ ΑΚΑΔ. ΕΤΟΥΣ 2014-2015

 Οι δηλώσεις μαθημάτων του εαρινού εξαμήνου του ακαδημαϊκού έτους 2014-2015 θα πραγματοποιηθούν **από την Δευτέρα 9-3-2015 έως και την Τρίτη 24-3-2015**, ηλεκτρονικά, μέσω του συστήματος CRONOS: <https://cronos.cc.uoi.gr>

 Για την ολοκλήρωση της διαδικασίας ο κάθε φοιτητής θα πρέπει:

1. Να συνδεθεί στο https://cronos.cc.uoi.gr με τους προσωπικούς κωδικούς που του έχουν παραχωρηθεί από τη Γραμματεία.
2. Να επιλέξει τα μαθήματα που επιθυμεί να δηλώσει.
3. Να πατήσει ΑΠΟΣΤΟΛΗ και στη συνέχεια να εκτυπώσει τη δήλωσή του και να την κρατήσει έως τη λήξη του εξαμήνου.
4. Να επανασυνδεθεί και να ελέγξει άμεσα ότι η δήλωση έχει καταχωρηθεί.

 Η ηλεκτρονική δήλωση μαθημάτων είναι ΑΠΑΡΑΙΤΗΤΗ ΠΡΟΫΠΟΘΕΣΗ για τη συμμετοχή του φοιτητή στις εξετάσεις και για την καταχώρηση της βαθμολογίας.

 Εκπρόθεσμες δηλώσεις μαθημάτων δεν γίνονται δεκτές.

**ΥΠΕΝΘΥΜΙΣΗ**:

Α) Όλοι ανεξαρτήτως οι φοιτητές μπορούν να δηλώσουν κατά μέγιστο 8 μαθήματα σε κάθε εξάμηνο, με προτεραιότητα τα υποχρεωτικά μαθήματα τα οποία οφείλονται από προηγούμενα έτη.

Β) Οι φοιτητές που εισήχθησαν στο Τμήμα μέχρι και το ακαδημαϊκό έτος 2009-2010, θα πρέπει να ολοκληρώσουν επιτυχώς το προπτυχιακό πρόγραμμα σπουδών, βάσει του προγράμματος μαθημάτων που ίσχυε το ακαδημαϊκό έτος που εισήχθησαν (ο βαθμός πτυχίου των ανωτέρω εισαχθέντων υπολογίζεται βάσει των διδακτικών μονάδων των μαθημάτων).

Γ) Οι φοιτητές που εισήχθησαν στο Τμήμα από το ακαδημαϊκό έτος 2010-2011 και έπειτα, για να ολοκληρώσουν τις σπουδές τους θα πρέπει να παρακολουθήσουν επιτυχώς σειρά μαθημάτων από τα οποία θα πρέπει να συγκεντρώσουν τουλάχιστον 240 πιστωτικές μονάδες (ECTS ).

Δ) Περισσότερες πληροφορίες για τις δηλώσεις μαθημάτων, τις μονάδες ΕCTS του κάθε μαθήματος και τον κανονισμό σπουδών γενικότερα θα βρείτε στον δικτυακό τόπο του Τμήματος <http://www.physics.uoi.gr>

Από τη Γραμματεία του Τμήματος